Kubhaliswa ngemuva kwesikhatsi kwekubelekwa kungesikhatsi kubelekwa kwemuntfu kubhaliswa ngemuva kwemnyaka abelekiwe. Kubhaliswa ngemuva kwesikhatsi kubelekwa kungatiswa ngemuva kwemnyaka kepha ngaphansi kweminyaka lengu-15 nobe ngetulu kweminyaka lengu-15.
ikhophi yamatisi yamake lenesitembu semtsetfo nangabe batali abakashadi futsi babe akafuni kutsatsa umtfwalo wekuba ngumtali. Nobe-ke, nangabe babe wentalo uyawemukela umtfwalo wekuba ngumtali, kudzingeka emakhophi abomatisi bebatali bobabili, lagcotjwe sitembu semtsetfo. Nangabe ushade make wentalo, kudzingeka emakhophi abomatisi labagcotjwe sitembu semtsetfo abo bobabili batali kanye nesitifiketi sabo semshado nobe sitiketi lesivela esibhedlela nobe likhaya lapho lomntfwana abelekelwa khona. Lesitifiketi kumele sisayinwe nguloyo lophetse futsi kumele ibe neligama lesikhungo lesisemtsetfweni nesitembu lesinelusuku.
iciniseko semininingwane yemntfwana njengobe ibekiwe kurejista yesikolo nobe sitifiketi sesikolo sekucala langena kuso, lesisayinwe nguthishelanhloko. Lesiciniseko kumele sibe nenombolo yathishelanhloko ibhalwe ephepheni lelisemtsetfweni lelinemininingwane yesikolo ligcotjwe sitembu sesikolo lesinelusuku.
sitifiketi semntfwana sekubhajatiswa, nangabe wanikwa eminyakeni lesihlanu yekubelekwa.
nangabe batali abekho, kufuneka i-afidavithi levela kulilunga lemndeni lelisondzelene naye lokungenani libe ngulomdzala kunalomntfwa ngeminyaka lengu-10 neminyaka, lowatiko ngekutalwa kwalomntfwana futsi acinisekise kutatisa kwalomntfwana nesimo sakhe.
sitatimende lesivela kumuntfu lowatiko ngebatali balona lofaka sicelo. Lomuntfu kumele aphindze aphekeletele lolofaka sicelo kunobe nguliphi lihhovisi leLitiko leTasekhaya lapho khona lofaka sicelo nemphekeleteli yakho batawungenela tingcocoluhlolo ngekwehlukana.
Ticelo tingatsatsa tinyanga letingu-3 kuya ku-6.
Caphela: Lamafomu akatfolakali ku-website. Ucelwa kutsi utsintse lihhovisi lakho lelitiko lelidvute.